วิจัยวัฒนธรรมไทยช่วยป้องกันโรค
นายกฤษศญพงษ์ ศิริ ปลัดกระทรวงวัฒนธรรม (วธ.) กล่าวภายหลังการประชุมหารือการทำงานวิจัยวัฒนธรรมไทยในสถานการณ์โควิด-19 ว่า จากการที่ประเทศไทยได้ออกมาตรการการป้องกันการแพร่ระบาดของโรคโควิด-19 อย่างเข้มข้น ส่งผลให้จำนวนผู้ติดเชื้อภายในประเทศลดจำนวนลงเรื่อยๆ ทำให้ผู้นำจากหลายประเทศต่างออกมาชื่นชมการดำเนินมาตรการที่มีประสิทธิภาพของไทย ที่ได้รับความร่วมมือจากทุกภาคส่วน โดยเฉพาะประชาชนที่ตระหนักถึงการป้องกันโรค ซึ่งทั้งหมดส่งผลให้วิถีชีวิตของคนไทยต้องเปลี่ยนแปลงตามไปด้วย เป็นการสะท้อนว่า วัฒนธรรมของคนไทยที่สั่งสมมานั้น มีส่วนสำคัญต่อการดำเนินมาตรการแก้ไขปัญหาต่างๆของภาครัฐที่ออกมาบังคับใช้ให้มีประสิทธิภาพมากยิ่งขึ้น เป็นเหตุผลสำคัญที่ วธ.จึงประสานการทำงาน กับ มรภ.สวนสุนันทา เพื่อดำเนินการศึกษาวิจัยวัฒนธรรมของคนไทยออกมาถอดบทเรียน เพื่อจัดทำเป็นองค์ความรู้ให้สังคมและทั่วโลกรับทราบ ซึ่งจะเป็นประโยชน์ให้ภาคส่วนต่างๆ นำไปใช้ควบคู่กับการดูแลป้องกันโรคให้ดียิ่งขึ้นนายกฤษศญพงษ์ กล่าวว่า เบื้องต้นวางกรอบการทำงานโดยให้ มรภ.สวนสุนันทา ร่วมกับนักวิชาการ และผู้ทรงคุณวุฒิด้านวัฒนธรรม ระดมความคิดเห็นและนำเหตุการณ์ที่เกิดขึ้นจริงมาเชื่อมโยงกับวิถีชีวิต วัฒนธรรมของคนไทย จัดทำเป็นผลงานวิจัยเชิงคุณภาพแบบ 2 ภาษา คือ ไทยและอังกฤษ เริ่มดำเนินการทันทีควบคู่ไปกับสถานการณ์ที่เกิดขึ้น คาดว่าจะใช้เวลารวบรวมข้อมูล 3 เดือน เริ่มศึกษาข้อมูลนับตั้งแต่ช่วงที่เริ่มเกิดการระบาด นำไปสู่การออกมาตรการต่างๆของภาครัฐ ตลอดถึงมาตรการเยียวยาเพื่อช่วยเหลือที่ไม่เพียงแต่มาจากภาครัฐเท่านั้น ทั้งยังเห็นถึงความเอื้ออาทรที่มาจากหลายภาคส่วน ไม่ว่าจะเป็นภาคเอกชน รัฐวิสาหกิจ จิตอาสาที่ต่าง ออกมารวมพลังให้การช่วยเหลือทั้งการแจกอาหาร ตั้งโรงทานหลายประเทศชื่นชมไทยว่ามีมาตรการที่ดีในการป้องกันการแพร่ระบาด สะท้อนถึงความร่วมมือจากทุกภาคส่วน เป็นสังคมรู้รักสามัคคี สิ่งที่เกิดขึ้นเป็นเรื่องของวัฒนธรรมของคนไทย ควรถอดบทเรียนออกมาเป็นงานวิจัย ซึ่งจะสามารถนำมาใช้ในการแก้ไขปัญหาและการป้องกันโรคอุบัติใหม่ที่อาจจะเกิดขึ้นอีก และหากประเทศอื่นสนใจสามารถนำไปเป็นต้นแบบ อีกทั้งยังเป็นการปลุกความรู้สึกภูมิใจของคนในประเทศ เป็นประโยชน์ต่อคนรุ่นหลัง ได้เห็นว่า วัฒนธรรมความเป็นไทยช่วยให้การป้องกันโรคต่างๆมีประสิทธิภาพ ปลัด วธ.กล่าว.
จากการที่ประเทศไทยได้ออกมาตรการการป้องกันการแพร่ระบาดของโรคโควิด-19 อย่างเข้มข้น ส่งผลให้จำนวนผู้ติดเชื้อภายในประเทศลดจำนวนลงเรื่อยๆ ทำให้ผู้นำจากหลายประเทศต่างออกมาชื่นชมการดำเนินมาตรการ
โควิด-19,ไวรัสโคโรนา,COVID-19,ยอดผู้ป่วยโควิด-19,โควิด 19 ในไทย,ป้องกันโควิด-19,ข่าววันนี้,สุขภาพ